Трупац
Трупац излази на горњој или доњој усни (као мала краста). Верује се да је човек који има трупац јео хлеб који је гризла мачка.
    Бајач узме мало хлеба и крстећи уста болеснику говори ову басму. После ухвати мачку, и онај исти комадић хлеба приноси под уста мачки и болеснику (редом) и говори: „Мачки трупац" (кад мачки пружи), „а (Јанку) крушац“. Тако три пута. Четврти пут каже: „Мачки и трупац и крушац“, и да мачки то парче хлеба да поједе (60, с. 46-47).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 426.

Народне басме и бајања